Maties-dosent afgedank oor ‘rassistiese SMS’Argieffoto “Die kontrak tussen die Universiteit Stellenbosch en dr. Anton Stander is beëindig nadat dr. Stander erken het dat hy die uitlatings gemaak het,” het die universiteit in ŉ verklaring gesê. “Die Universiteit Stellenbosch bevestig sy totale afkeer teenoor kommentaar van hierdie aard en bevestig sy standpunt om beslissend op te tree in sodanige gevalle, ongeag die oorsprong daarvan.” Stander het die universiteit versoek om ’n vergadering met Sikhulekile Duma te bemiddel sodat hy die student om verskoning kan vra. Die universiteit het Stander se versoek verwelkom en ingestem om die vergadering te bemiddel. Duma, ŉ sosiologie student aan die universiteit, het ŉ klag ingedien nadat hy ŉ SMS ontvang het wat gelees het “Jou swart moer van die wit boer”. Daar is vasgestel dat die SMS van Stander se foon af gestuur is. News24